
Mestský súd Košice 13Csp/11/2026 7126201014 25. 02. 2026 JUDr. Vladimír Babčák ECLI:SK:MSKE:2026:7126201014.1
Uznesenie Mestský súd Košice v spore žalobcu: Dopravný podnik mesta Košice, a.s., A. X, B., IČO: 31 701 914, zast.: JUDr. Peter Frajt, advokát, s.r.o., Garbiarska 5, Košice, IČO: 47 240 369 proti žalovanému: C. D., nar. XX.X.XXXX, bytom B., B. X o zaplatenie 61,00 EUR s príslušenstvom takto rozhodol: Konanie z a s t a v u j e . odôvodnenie: 1. Žalobca podanou žalobou žiadal, aby súd zaviazal žalovaného k povinnosti zaplatiť mu sumu 61,00 EUR s príslušenstvom a k náhrade trov konania. 2. Mestský súd Košice výzvou zo dňa 26.1.2026 vyzval žalobcu - poplatníka na zaplatenie súdneho poplatku za žalobu vo výške 25,- EUR, vyrubeného podľa položky 1 písm. a/ sadzobníka súdnych poplatkov, a to v lehote do 25 dní odo dňa doručenia výzvy s poučením, že ak nebude poplatok v určenej lehote zaplatený, súd konanie zastaví. 3. Predmetná výzva bola doručená právnemu zástupcovi žalobcu dňa 28.1.2026. Žalobca súdny poplatok za žalobu v lehote 25 dní od doručenia výzvy vo výške 25,- EUR nezaplatil. 4. Podľa § 10 ods. 1 zákona č. 71/1992 Zb. o súdnych poplatkoch v platnom znení, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Podľa § 10 ods. 3 citovaného zákona, prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom podľa odseku 1 alebo ak sú na to dôvody podľa odseku 2. Prvoinštančný súd zruší uznesenie o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu a správca v ňom pokračuje namiesto poplatníka. 6. Keďže súd v predmetnej výzve poučil žalobcu o následkoch nezaplatenia súdneho poplatku a tento súdny poplatok v lehote 25 dní od doručenia výzvy nezaplatil, súd na základe takto zisteného skutkového stavu a citovaných zákonných ustanovení konanie zastavil. Poučenie: Proti tomuto uzneseniu možno podať sťažnosť do 15 dní odo dňa jeho doručenia na Mestský súd Košice, v 2 písomných vyhotoveniach.
Sťažnosť môže podať ten, v koho neprospech bolo uznesenie vydané. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. Sťažnosť len proti dôvodom uznesenia nie je prípustná. V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku.

